Jumalan armoa ja rauhaa!
Tervetuloa seuraamaan Tie on valmis -ohjelmaa!
Minulla on hyvin erikoinen Sana tässä nyt mielessäni.
Se löytyy Ilmestyskirjan luvusta 9.
Luen jakeet 13-15.
"Ja kuudes enkeli puhalsi pasunaan; -
niin minä kuulin äänen tulevan kultaisen alttarin neljästä sarvesta,-
Jumalan edestä, -
ja se sanoi kuudennelle enkelille, jolla oli pasuna: -
'Päästä ne neljä enkeliä, jotka ovat sidottuina -
suuren Eufrat-virran varrella'.
Silloin päästettiin ne neljä enkeliä, -
jotka hetkelleen, päivälleen, kuukaudelleen ja vuodelleen -
olivat valmiina tappamaan kolmannen osan ihmisistä."
Tämä Sana on harvoin minua puhutellut aikaisemmin.
Nyt kuitenkin näissä nykytilanteissa, -
kun katselee ydinvaltioiden, ydinvoimavaltioiden -
semmoista oikein sanailua ja uhkailua ja kaikkea tätä tällaista.
Ensin tuntuu, että nyt taitaa räjähtää. Alkaa maailmanpalo.
Sitten kuitenkin siinä vähän näyttää, -
että ei, ei nyt aivan vielä.
Tämä näyttää yhden periaatteen.
Ajatellaan esimerkiksi ydinsodan hirvittävyyksiä, -
mitkä saattaisivat kohdata meitä ihmisiä ja ihmiskuntaa.
Ajattelemme, että mikä on se voima, -
joka jarruttaa?
Ymmärrämme usein, -
että se on Jumalan seurakuntien rukous -
yhtenä asiana.
Jeesuksen omat rukoilevat ihmisten puolesta -
ja myöskin sitä, että nämä eivät räjähdä.
Jos joku luulee, että me uskovaiset tykättäisiin siitä, -
kun tulisi vaan kova ydinsota ja maailmansodat uudelleen jne., -
niin ei pidä paikkaansa.
Me rukoilemme ihmisten puolesta ja ihmiskunnan puolesta, -
omaistemme puolesta jne., että Jumala armahtaisi.
Mutta se tosiasia, mitä emme saisi unohtaa, tulee ilmi tässä.
Huomaatteko, että Ilmestyskirjassa on myös paljon kuvakieltä.
Tässä puhutaan neljästä enkelistä, -
jotka pitävät niitä tuhon tuulia, kuten luvussa 7 annetaan ymmärtää.
Ne neljä enkeliä ovat sidottuina Eufrat-virran varrella.
Ja - huomaatteko tätä, mitä tässä sanottiin?
Ne enkelit ovat valmiina -
hetkelleen, päivälleen, kuukaudelleen ja vuodelleen.
Ovat valmiina tappamaan - kolmannen osan ihmisistä.
Nykyään ajatellen siis kolmatta miljardia.
Semmoisesta on kysymys.
Nyt Jumala kuitenkin osoittaa, että Hän on se, -
jolla valta ja voima on!
Vaikka ihmisten pahuus menee -
kaikkien rajojen ympäri ja yli, -
siitä huolimatta Jumala on se, joka jarruttaa.
Hän pitää kiinni noita tuhon tuulia.
Minä tätä mietin. Minkä tähden?
Voisihan Jumala sanoa: "Phuuiii! Pyyhkäise, kuule, pois. Joo."
Jumala voisi sanoa niin, mutta Hän ei sano niin.
Ja siinä on tämä syy!
Se käy ilmi toisessa kohtaa Ilmestyskirjan 7. luvussa.
Ei "ennenkuin olemme painaneet sinetin -
Jumalamme palvelijain otsaan". (Ilm. 7:3)
Kyse on siis siitä, -
että Herra haluaa pelastaa niin paljon ihmisiä kuin mahdollista -
ennen kuin tuhon tuulet päästetään valloilleen.
Jumala haluaa. Hän rakastaa.
Ajattelepas sitä, -
että Jumala on ottanut sinutkin huomioon, vaikka väittäisit, -
että sinä et välitä yhtään mitään hengellisistä asioista!
Jumala on ottanut sinut huomioon. Kerta kaikkiaan!
Ja Hän tuo sinun tiellesi ihmisiä, -
uskovaisia ihmisiä, jotka kertovat sinulle Jeesuksesta.
He ohjaavat sinua katselemaan hengellisiä ohjelmia -
ja kuuntelemaan hengellisiä radio-ohjelmia jne.
Koska Herra... Raamattu sanoo näin: -
..."ei ole minulle mieleen jumalattoman kuolema, -
vaan se, että jumalaton kääntyy tieltänsä ja elää". (Hes. 33:11)
Se on se Jumalan tahto ja suunnitelma.
Seuratkaapa nyt vain tarkasti maailman kulkua.
Saamme ihmetellä sitä, että joskus tuntuu, -
että nyt taitaa räjähtää koko tämä maapallo.
Mutta ei!
Jumala pitää hallinnassaan nuo voimat.
Ne haluavat kyllä toimia! Ne haluavat tuhota!
Mutta Herra jarruttaa - vielä.
Hän on antanut seurakunnalleen innoitusta ja intoa -
evankelioida, julistaa Herran Sanaa -
ja kutsua ihmisiä armoon sisälle.
Herra tietää nuo tuhon tuulet -
ja ne neljä enkeliä, jotka ovat sidottuina Eufrat-virran varrella.
Ne ovat valmiina hetkelleen, päivälleen, kuukaudelleen, -
vuodelleen. Valmiina! Tekemään mitä?
Tuhoamaan kolmannen osan ihmiskuntaa.
Me olemme kokeneet vuosia sitten -
esimerkiksi sen ison tsunamin siellä Kaukoidässä -
ynnä muita näitä katastrofeja. Ne ovat olleet ihan hirvittäviä.
Kun puhutaan tästä, -
niin ne ovat vielä ihan lastenleikkiä.
Herra haluaa, että Hänen evankeliuminsa saarnataan kaikille.
Juuri sinulle, joka olet ollut vieras näille asioille.
Hän haluaa, että sinulle julistetaan evankeliumia.
No, mitä se evankeliumi on? Se on niin ihmeellistä.
Evankeliumi on sitä, -
että Jumala lähetti rakkaan Poikansa Jeesuksen tänne maailmaan.
Hän syntyi ihmiseksi, eli ihmisen elämän, -
täydellisen, synnittömän elämän.
Hän teki hyvää, paransi kaikki perkeleen valtaan joutuneet, -
sillä Jumala oli Hänen kanssansa. Teki kaikkea hyvää.
Mitä sitten tehtiin synnin suhteen?
Raamattu osoittaa, että taivaaseen ei pääse synti, syntiä ja syntisiä.
Ajatelkaa, mitä siinäkin tehtiin.
Jeesus oli valmis -
ottamaan kärsimyksen tien.
Hänellä oli koko elämänsä mielessään: -
"Minun täytyy alistua -
tuohon hirvittävään vihaan ja väkivaltaan. -
Vain siten voin kantaa -
koko ihmiskunnan syntivelan -
ja sovittaa ne."
Siihen oli vain tämä tie.
Synti tarvitsee sovituksen!
Jumala antoi rakkaan Poikansa tulla tähän aikaan.
Hirvittävään, hirvittävään kärsimykseen!
Mutta Jeesus teki sen.
Hänet oikein ruoskittiin ja sitten lyötiin ristille.
Sielläkin Hän rukoili pahantekijöittensä puolesta: -
"Isä, anna heille anteeksi, sillä he eivät tiedä, mitä he tekevät."
Sitten Hän julistaa siellä kärsimyksensä huipentumaa.
Hän sanoo: "Se on täytetty." (Joh. 19:30)
Koko vanhurskaus täytettiin siinä.
Synnin sovitus täytettiin siinä.
Sitten sanottiin, että saarnatkaa tätä kaikille ihmisille.
Ja jokainen, joka uskoo ja kastetaan, se pelastuu.
Mutta joka ei usko, se tuomitaan kadotukseen.
Se jää siihen hirvittävään rysäykseen, -
mitä nuo tuhon enkelit olisivat valmiina tekemään.
Nyt tajuatte, että tämä aika, mitä elämme, on kallis aika!
Herra ei haluaisi, että SINÄ joutuisit pettymään -
että SINÄ joutuisit siihen hirvittävään katastrofiin.
Jeesus haluaa tulla sinun elämääsi.
Voit sanoa: "Niin, mutta kun minä olen niin syntinen!"
Olen edellä jo puhunut, mitenkä tämä asia on hoidettu.
Jeesus kantoi sinun syntisi Golgatan ristille.
Kaikki.
Ja siinä samalla kannettiin jopa sairaudet. Halleluja!
Niin, että uskon kautta tapahtuu näitä ihmeparantumisiakin!
Tämä evankeliumi on ihmeellistä.
Se on käsketty julistaa myös sinulle! Halleluja!
Me saamme olla turvallisin mielin.
Raamattu sanoo, että sitten kun aika on, -
Jeesus tulee noutamaan omansa.
Me lähdemme Jumalan kirkkauteen. Halleluja!
Pois näiden tuhon tuulien vallasta!
Nyt on sinun aikasi kääntyä Jeesuksen puoleen.
Yhdy nyt tässä kanssani rukoukseen.
Herra Jeesus, kiitos, että haluat juuri tänä hetkenä -
tulla tämän kalliin ystävän elämään, -
joka on epäillyt koko evankeliumia ja nyt hän saa tulla.
Kiitos, Jeesus, että nyt kun hän uskoo sinuun, -
minä saan julistaa hänen kaikki syntinsä anteeksi -
Jeesuksen nimessä ja sovintoveressä. Halleluja!
Sinä olet nyt turvassa!
Siunattua matkaa Jeesuksen seurassa! Terve!
Olen uusi luomus Kristuksessa, -
Hän puhdisti mun verellään.
Ja otti omaksi lapsekseen, -
poisti pimeän, toi elämän.
Olen saanut syntini anteeksi, -
olen saanut syntyä uudesti.
Olen löytänyt aarteen kallehimman, -
olen löytänyt Jeesuksen.
Nyt kuljen mä tietäni riemuiten, -
vanha entinen jäänyt on taa.
Vain ristinsä tietäni viitoittaen, -
määränpääni on kirkkauden maa.
Olen saanut syntini anteeksi, -
olen saanut syntyä uudesti.
Olen löytänyt aarteen kallehimman, -
olen löytänyt Jeesuksen.
Täällä joskus myös kyynelin kuljetaan, -
koska ahdistus kohdata voi.
Vaan perillä kerran kun kohdataan, -
siellä kyyneleet pyyhitään pois.
Olen saanut syntini anteeksi, -
olen saanut syntyä uudesti.
Olen löytänyt aarteen kallehimman, -
olen löytänyt Jeesuksen.
Olen saanut syntini anteeksi, -
olen saanut syntyä uudesti.
Olen löytänyt aarteen kallehimman, -
olen löytänyt Jeesuksen.
Tekstitys: Tuula-Riitta Virrankare